**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՎՏՈՄԵՔԵՆԱՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

**«Տեղական ինքնակառավարման մասին» օրենքի 18-րդ հոդվածի 1-ին մասի 21 –րդ կետի համաձայն համայնքի ավագանին է տնօրինում համայնքի գույքը։ Ավագանու քննարկմանն է ներկայացվում «**Աբովյան համայնքի սեփականություն հանդիսացող ավտոմեքենան աճուրդային կարգով օտարելու մասին» որոշման նախագիծը։ Համայնքի սեփականություն հանդիսացող «TOYOTA LAND CRUISER 150 2.7 GAS» մակնիշի ավտոմեքենան հանդիսացել է համայնքի ղեկավարի ծառայողական ավտոմեքենան, քանի որ համայնքի ղեկավարը չի օգտվում ծառայողական մեքենայից, նպատակահարմար է օտարել վերը նշված գույքը։

«TOYOTA LAND CRUISER 150 2.7 GAS» մակնիշի ավտոմեքենան մի քանի անգամ դրվել է օտարման աճուրդային կարգով, սակայն աճուրդին մասնակիցներ չեն ներկայացել։ Վերը նշված գույքը կրկին անգամ վերագանահատվել է (հիմք՝ «ՎԱՐՄՕՆ ՌԻԵԼԹԻ» սահմանափակ պատասխանատվությամբ ընկերության 2022 թվականի օգոստոսի 4-ի թիվ «271-02/Վ-022» գնահատման հաշվետվությունը) աճուրդային կարգով օտարելու համար։

Հաշվի առնելով, որ ավտոմեքենան չի օգտագործվելու և տարիների ընթացքում նվազելու է գույքի ինքնարժեքը, ուստի անհրաժեշտ է օտարել այն։ Օտարումից առաջացած գումարը համայնքապետարանը նախատեսում է ծախսել համայնքի կարիքների համար։   
 «Աբովյան համայնքի սեփականություն հանդիսացող ավտոմեքենան աճուրդային կարգով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**